U-I-104/03
Natisni
Opravilna št.:
U-I-104/03
Datum odločitve:
2. 12. 2004
ECLI:
ECLI:SI:USRS:2004:U.I.104.03
Akt:
Zakon o Kmetijsko gozdarski zbornici (Uradni list RS, št. 41/99 in 25/04) (ZKGZ), 43. čl.
Izrek:
Pobuda za začetek postopka za oceno ustavnosti 43. člena Zakona o Kmetijsko gozdarski zbornici (Uradni list RS, št. 41/99 in 25/04) se zavrže.
Evidenčni stavek:
Ustavno sodišče zavrže pobudo za oceno ustavnosti zakonske določbe, ki je prenehala veljati, če pobudnik ne izkaže pravovarstvene potrebe (pravnega interesa), to je, da so mu zaradi uporabe izpodbijane določbe nastale škodljive posledice in da bi se z morebitno, zanj ugodno odločitvijo Ustavnega sodišča, njegov pravni položaj izboljšal.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Bogomir Kraš, Vipava
Datum vloge:
6. 5. 2003
Vrsta odločitve:
sklep
Vrsta rešitve:
zavrženje
Dokument:
US24131
Dokument v PDF obliki:
U-I-104-03.pdf
115 KB
Prenesite datoteko
U-I-104/03-4
2. 12. 2004
SKLEP
Ustavno sodišče je v postopku za preizkus pobude Bogomira Krašne iz Vipave na seji dne 2. decembra 2004
sklenilo:
Pobuda za začetek postopka za oceno ustavnosti 43. člena Zakona o Kmetijsko gozdarski zbornici (Uradni list RS, št. 41/99 in 25/04) se zavrže.
Obrazložitev
1. Pobudnik izpodbija 43. člena Zakona o kmetijsko gozdarski zbornici (v nadaljevanju ZKGZ), ki je, do sprejema stopnje zborničnega prispevka na pristojnem organu zbornice, določal letni zbornični prispevek. Meni, da je izpodbijani člen v neskladju s 14. in 15. členom Ustave, ker zavezanci za prispevek razreda A niso enako obravnavani pri plačilu prispevka.
2. Člen 43. ZKGZ je veljal samo za določitev zborničnega prispevka za leto 2000 in 2001. Pristojni organ Zbornice določa zbornični prispevek od leta 2002 dalje (prvič je zbornični prispevek določil s Sklepom o stopnjah, načinih in rokih zbiranja zborničnega prispevka Kmetijsko gozdarske zbornice Slovenije za leto 2002, Uradni list RS, št. 12/02).
To pomeni, da izpodbijani člen ne velja več.
3. Ustavno sodišče ne presoja ustavnosti zakonskih norm, ki ne veljajo več, razen izjemoma, če ugotovi, da so zaradi njihovega neskladja z Ustavo nastale škodljive posledice, ki s prenehanjem njihove veljavnosti niso odpravljene (47. člen Zakona o Ustavnem sodišču (Uradni list RS, št. 15/94 - v nadaljevanju ZUstS). Pobuda je bila vložena v času, ko izpodbijana določba Zakona ni več veljala. Za presojo izpodbijane določbe ZKGZ bi moral pobudnik izkazati pravovarstveno potrebo (pravni interes). Izkazati bi moral, da so mu zaradi uporabe izpodbijane določbe nastale škodljive posledice in da bi se z morebitno, zanj ugodno odločitvijo Ustavnega sodišča, njegov pravni položaj izboljšal. Iz pobude izhaja, da je bil na podlagi izpodbijane določbe pobudniku odmerjen zbornični prispevek in da se je zoper odmero pritožil. Ne navaja pa, da bi za varstvo svojih pravic sprožil upravni spor oziroma da morebiten sodni spor še ni zaključen.
Glede na to, ugotovitev, da je bila izpodbijana določba, ki več ne velja, v neskladju z Ustavo, ne bi imela učinka na njegov pravni položaj. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj